pythainlp/thai-wiki-dataset-v3 huggingface dataset:
ถนนนี้หัวใจข้าจอง

ถนนนี้หัวใจข้าจอง (Mean Street Blues) ภาพยนตร์ไทยในปี พ.ศ. 2540
==คำโปรย==
วินาทีแห่งความทรงจำด้วยศักดิ์ศรี..ความรัก..เพื่อน..สถาบัน และความทรนงที่อยู่ในหัวใจของพวกเขาทุกคน
==เนื้อเรื่อง==
บู๊ต เด็กหนุ่มหน้าละอ่อน ที่เป็นลูกของนายทหารจากต่างจังหวัด สอบเข้าเรียนต่อโรงเรียนช่างกลธนิยะได้ พร้อมกับได้ทุนการศึกษา บู๊ตจึงได้ย้ายมาอาศัยอยู่ในกรุงเทพ และเริ่มเรียนรู้ชีวิตความเป็นนักเรียนช่างกลนับแต่วันรับน้อง การได้สวมเสื้อช้อป และท่องคำปฏิญาณว่าจะรักเพื่อนยิ่งกว่าชีวิต นอกจากนั้นบู๊ตยังได้รับการสอนสั่งว่าศัตรูที่เจอหน้าปุ๊บต้องฆ่ากันให้ตาย นั่น คือ โรงเรียนก่อสร้างไทยพัฒนา แต่คนที่มีธาตุความดีอย่างบู๊ตก็ยังซื่อตรงกับความถูกต้องอยู่ในตัวอยู่ดี
วันหนึ่ง บู๊ตกับเพื่อนบังเอิญข้ามถิ่นไปในเขตพวกไทยพัฒนา จึงได้ถูกคู่อริไล่ตีกลางถนนแต่หนีมาได้ นักข่าวมาถ่ายภาพบู๊ตได้ทัน จึงทำให้บู๊ตกลายเป็นคนดังในหมู่เพื่อน ๆ โดยไม่ตั้งใจ แต่บู๊ตไม่สนใจลูกยุรุ่นพี่ที่สอนให้รู้จักหันหน้าเข้าสู้แบบลูกผู้ชายซะบ้าง ระหว่างนั้นบู๊ตใช้วิชาช่างของตัวเองไปบูรณะสนามกีฬาซึ่งอยู่ในเขตของพวกไทยพัฒนา จึงได้ถูกพวกไทยพัฒนาเข้ามาหาเรื่อง แต่บู๊ตก็ไม่คิดสร้างศัตรูกับไทยพัฒนาเพราะต้องการทำความดีเพื่อสังคมเงียบ ๆ มากกว่า แต่อย่างไรก็ตาม สงครามระหว่างสองสถาบันคู่อริก็ไม่อาจหยุดยั้งได้ เพราะพวกมาเฟียโต๊ะสนุ๊กต้องการจะให้ทั้งสองฝ่ายตีกันเพื่อจะได้ประโยชน์ครั้งใหญ่ในการขายอาวุธและยา และในที่สุด ในคอนเสิร์ตร็อกกลางเมือง ก็กลายเป็นสมรภูมิลูกผู้ชายของทั้งสองฝ่ายจริง ๆ
==นักแสดงนำ==
มณฑล จิรา แสดงเป็น บู๊ต
วรรณพร ฉิมบรรจง แสดงเป็น ลูกปัด
วิจิตรา ตริยะกุล แสดงเป็น แนน
ชัยรัตน์ วงศ์ธนะชัย แสดงเป็น สอง
สมเจตน์ สะอาด แสดงเป็น หนุ่ม
สีเทา เพ็ชรเจริญ แสดงเป็น ภารโรง
อนุสรณ์ เดชะปัญญา แสดงเป็น อาจารย์เชาว์
มีศักดิ์ นาครัตน์ แสดงเป็น อาจารย์ศักดิ์
สุภักดิ์ ปิติธรรม แสดงเป็น ผู้อำนวยการเปลื้อง
น้ำเงิน บุญหนัก แสดงเป็น อาจารย์ปราณี
ปวีณา ชารีฟสกุล แสดงเป็น ลดาวัลย์ (นักข่าว)
นรา กุยะเนตร แสดงเป็น เส่ย
ขจรศักดิ์ เที่ยงล้ำ แสดงเป็น บั๊ค
โกวิท วัฒนกุล แสดงเป็น พันเอกเกรียงไกร (พ่อของบู๊ด)
==การสร้างและคำวิจารณ์==
ถนนนี้หัวใจข้าจอง เป็นผลงานการสร้างของสหมงคลฟิล์ม กำกับโดย คิด สุวรรณศร ออกฉายในปี พ.ศ. 2540 โดยได้นายแบบวัยรุ่นชื่อดัง คือ เจ มณฑล จิรา มารับบทนำและถือเป็นบทบาทการแสดงครั้งแรกด้วย โดยมีเนื้อหาเกี่ยวกับปัญหาการยกพวกตีกันของนักเรียนอาชีวะ ซึ่งคล้ายคลึงกับ 2499 อันธพาลครองเมือง ภาพยนตร์ไทยอีกเรื่องหนึ่งที่มีเนื้อหาคล้ายกันที่ฉายไปก่อนหน้านั้นไม่นาน และประสบความสำเร็จเป็นอย่างยิ่ง  
==อ้างอิง==
==แหล่งข้อมูลอื่น==
ภาพยนตร์ไทย
ภาพยนตร์ที่ออกฉายในปี พ.ศ. 2540
ภาพยนตร์โลดโผน
ภาพยนตร์โดยสหมงคลฟิล์ม
ภาพยนตร์ที่มีฉากในกรุงเทพมหานคร
สนามกีฬาองค์การบริหารส่วนจังหวัดสระบุรี

สนามกีฬาองค์การบริหารส่วนจังหวัดสระบุรี เป็นสนามกีฬาในจังหวัดสระบุรี ประเทศไทย สนามแห่งนี้เคยเป็นสนามฟุตบอลสนามเหย้าของสโมสรฟุตบอลโอสถสภา เอ็ม–150 สระบุรี และสโมสรฟุตบอลจังหวัดสระบุรี มีความจุทั้งหมด 6,000 ที่นั่ง
ในฤดูกาล 2561 สโมสรฟุตบอลสระบุรี ยูไนเต็ดชนะเลิศไทยแลนด์ อเมเจอร์ลีก ฤดูกาล 2561 โซนภาคตะวันตก และได้สิทธิ์เลื่อนชั้นสู่ไทยลีก 4 สระบุรี ยูไนเต็ดได้เลือกใช้สนามนี้เป็นสนามเหย้าในฤดูกาล 2562
==แหล่งข้อมูลอื่น==
Stadium information 
== อ้างอิง ==
สนามกีฬาในจังหวัดสระบุรี
สนามฟุตบอลในประเทศไทย
สนามฟุตบอลไทยลีก
สิ่งก่อสร้างในจังหวัดสระบุรี
ฮับทาวน์ลิมิเต็ด

ฮับทาวน์ลิมิเต็ด (Hubtown Limited; BSE:532799, NSE:HUBTOWNEQ) หรือที่รู้จักกันในชื่อ อะครูตีซิตี้ลิมิเต็ด เป็นบริษัทพัฒนาอสังหาริมทรัพย์อินเดียซึ่งมีโครงการตั้งอยู่ในมุมไบ, ปูเน, รัฐคุชราต และบังกาลอร์ ฮับทาวน์ได้รับการก่อตั้งขึ้นใน ค.ศ. 1989 โดย เฮแมนท์ ชาห์ และพี่ชายของเขาที่มีชื่อว่า วีโยเมช ชาห์ ฮับทาวน์มีความกระตือรือล้นในโครงการฟื้นฟูชุมชนแออัด (เอสอาร์เอส) และความร่วมมือภาครัฐ-ภาคเอกชน (พีพีพี) บริษัทได้เข้าจดทะเบียนในตลาดหลักทรัพย์บอมเบย์ (บีเอสอี) และตลาดหลักทรัพย์แห่งชาติ (เอ็นเอสอี) ใน ค.ศ. 2007
== องค์กร ==
ฮับทาวน์ลิมิเต็ดเป็นหนึ่งในผู้พัฒนาอสังหาริมทรัพย์ที่ใหญ่ที่สุดของมุมไบ โดยมีพื้นที่มากกว่า 43 ล้านตารางฟุตภายใต้การพัฒนา บริษัทนี้มีโครงการต่อเนื่องใน อันเธรี, เอ็มไอดีซีอันเธรี, ถนนมิรา, บันดรา, ไซออน, มุมไบใต้, ประภาเทวี, วรลี และฐาเน บริษัทได้เข้าจดทะเบียนในตลาดหลักทรัพย์บอมเบย์ (บีเอสอี) และตลาดหลักทรัพย์แห่งชาติ (เอ็นเอสอี) ในเดือนกุมภาพันธ์ ค.ศ. 2007 
ฮับทาวน์เป็นองค์กรหลักในโครงการการร่วมมือระหว่างภาครัฐและเอกชน กับรัฐบาลแห่งรัฐมหาราษฏระ รวมถึงโครงการใหญ่ในเชมบูร์และกัตโคปาร์ ฮับทาวน์ได้รับการเสนอรางวัลในการพัฒนาอาณานิคมรัฐบาลบันดรา ซึ่งเป็นโครงการปรับปรุงที่ใหญ่ที่สุดเท่าที่เคยมีมาของมุมไบ
ใน ค.ศ. 2007 อะครูตีได้จัดซื้อที่ดินฮินดูสถานมิลส์ที่ประภาเทวีด้วยจำนวนเงิน 350 โครรูปี (3.6 พันล้านรูปี) ร่วมกับดีแอลเอฟ ซึ่งดีแอลเอฟขายหุ้นของพวกเขาในที่ดินให้แก่เชนไนฐานซี ศิวศานการัน ใน ค.ศ. 2009 ด้วยจำนวนเงิน 310 โครรูปี (3.1 พันล้านรูปี)
ฮับทาวน์ยังได้สร้างลานจอดรถระบบหุ่นยนต์แห่งแรกในอินเดียในมุมไบ ที่บรีชแคนดี้ บริษัทนี้เป็นหุ้นส่วนทางธุรกิจกับดีแอลเอฟในปูเนสำหรับการสร้างไอทีเอสอีแซด และในเดือนธันวาคม ค.ศ. 2011 ไอทีเอสอีแซดได้ถูกซื้อกิจการโดยแบลกสโตนด้วยจำนวนเงิน 810 โครรูปี (8.1 พันล้านรูปี)
== รางวัลที่ได้รับ ==
ฮับทาวน์ได้รับการเสนอรางวัลในการพัฒนาสถานีขนส่งบริษัทของส่งทางถนนรัฐคุชราต (จีเอสอาร์ซีที) และปัจจุบันได้มีการดำเนินงานใน อาเมดาบัด, เมซานา, สุรัต และ วาโดดารา
== อ้างอิง ==
บริษัทอสังหาริมทรัพย์
บริษัทของอินเดีย
เจษฎา พั่วนะคุณมี

เจษฎา พั่วนะคุณมี เป็นนักฟุตบอลชาวไทย ปัจจุบันเล่นอยู่กับสโมสรฟุตบอลโอสถสภา เอ็ม–150 สระบุรี
== อ้างอิง ==
== แหล่งข้อมูลอื่น ==
นักฟุตบอลชาวไทย
ผู้เล่นในไทยลีก
ผู้เล่นสโมสรฟุตบอลจัมปาศรี ยูไนเต็ด
เต็มเป

เต็มเป (tempe; ꦠꦺꦩ꧀ꦥꦺ|témpé) เป็นผลิตภัณฑ์ถั่วเหลืองแบบพื้นบ้านของอินโดนีเซีย เป็นอาหารที่เตรียมด้วยการหมักจนถั่วเหลืองกลายเป็นแท่งคล้ายเค้ก เป็นอาหารหมักจากถั่วเหลืองเพียงชนิดเดียวที่อยู่นอกอิทธิพลของจีน
จุดกำเนิดของเต็มเปอยู่ที่บริเวณที่เป็นประเทศอินโดนีเซียในปัจจุบัน และเป็นที่นิยมในเกาะชวา เป็นแหล่งของโปรตีนเช่นเดียวกับเต้าหู้ แต่มีลักษณะ สารอาหาร และคุณภาพของเนื้อสัมผัสต่างไป กระบวนการหมักเต็มเปและการที่ยังคงรูปถั่วเหลืองไว้ทำให้ยังมีปริมาณโปรตีน เส้นใย  และวิตามินสูง เมื่อเก็บไว้นานจะมีกลิ่นเหมือนดินแรงขึ้น เพราะมีคุณค่าทางอาหารสูง เต็มเปจึงเป็นที่นิยมในบรรดาผู้ที่รับประทานมังสวิรัติ โดยใช้แทนเนื้อสัตว์
== อ้างอิง ==
==ดูเพิ่ม==
เต้าหู้
มิโซะ
นัตโตะ
==แหล่งข้อมูลอื่น==
The Book of Tempeh: Professional Edition – by Shurtleff and Aoyagi (1979).
Tempeh production: a craft and technical manual – By William Shurtleff, Akiko Aoyagi, Soyfoods Center (Lafayette, Calif.)
History of Tempeh: A Fermented Soyfood from Indonesia – by Shurtleff & Aoyagi (1985).
"History of Tempeh"
"How We Make and Eat Tempeh Down on The Farm" – Mother Earth News, Issue # 47 – September/October 1977
"How to make tempeh"
Useful links about tempeh 
"Efficient Tempeh making with Manfred" 
Making tempeh on a tray using the waterbath method
An inexpensive incubator for making tempeh
อาหารอินโดนีเซีย
อาหารหมักดอง
อาหารจากถั่วเหลือง
บอร์คุม

บอร์คุม (Borkum) เป็นเกาะและเทศบาลในรัฐโลว์เออร์แซกโซนี ทางตะวันตกเฉียงเหนือของเยอรมนี ตั้งอยู่ในทะเลเหนือ ตรงปากแม่น้ำเอมส์ อยู่ทางตะวันตกสุดในหมู่เกาะอีสต์ฟรีเชียน เป็นสถานที่ตากอากาศ
รัฐโลว์เออร์แซกโซนี
เกาะในประเทศเยอรมนี
เฟอเกอรัช

เฟอเกอรัช (Făgăraș; Fogarasch, Fugreschmarkt, Fogaras) เป็นเมืองทางตอนกลางของประเทศโรมาเนีย ในเทศมณฑลบราชอฟ บนฝั่งแม่น้ำออลต์ มีประชากร 28,330 คน ในปี ค.ศ. 2011 เมืองมีป้อมปราการ มีโบสถ์โรมันคาทอลิก
== อ้างอิง ==
เมืองในประเทศโรมาเนีย
ทะเลสาบคีวู

ทะเลสาบคีวู (Lake Kivu) เป็นทะเลสาบในทวีปแอฟริกา อยู่ทางตอนกลางของทวีป ระหว่างสาธารณรัฐประชาธิปไตยคองโกกับรวันดา ทางเหนือของทะเลสาบแทนกันยีกา และทางใต้ของทะเลสาบเอ็ดเวิร์ด ทะเลสาบมีเนื้อที่ 2,700 ตร.กม. (1,040 ตร.ไมล์) อยู่สูงจากระดับทะเลปานกลาง 1,460 เมตร (4,790 ฟุต) ทะเลสาบมีความลึกสูงสุด 480 ม. (1,575 ฟุต) เป็นทะเลสาบลึกเป็นอันดับ 8 ของโลก
== อ้างอิง ==
ทะเลสาบในประเทศรวันดา
ทะเลสาบในสาธารณรัฐประชาธิปไตยคองโก
ทะเลสาบนานาชาติในทวีปแอฟริกา
ลังก์เอลันด์

ลังก์เอลันด์ (Langeland) เป็นเกาะในประเทศเดนมาร์ก ในทะเลบอลติก นอกฝั่งตะวันออกเฉียงใต้ของเกาะฟิน ระหว่างเกาะฟินกับเกาะลอลลันด์ เกาะมีเนื้อที่ 285 กม² จากข้อมูลวันที่ 1 มกราคม ค.ศ. 2010 มีประชากร 13,277 คน. เกาะมีผลิตผลเกี่ยวกับข้าว
== อ้างอิง ==
เกาะในประเทศเดนมาร์ก
บริติชไอลส์

บริติชไอลส์ (British Isles) หรือ หมู่เกาะบริเตน เป็นกลุ่มเกาะในยุโรป อยู่ทางตะวันตกของทวีป ประกอบด้วย บริเตนใหญ่ เกาะไอร์แลนด์ และเกาะที่อยู่ใกล้เคียง เกาะเล็ก ๆ มากกว่า 6 พันเกาะ แบ่งออกเป็นเขตการปกครองของประเทศไอร์แลนด์และสหราชอาณาจักร
== กรณีพิพาทชื่อบริติชไอลส์ ==
== อ้างอิง ==
 
ภูมิศาสตร์ยุโรป
กลุ่มเกาะนานาชาติ
ซินต์-นีกลาส

ซินต์-นีกลาส (Sint-Niklaas) เป็นเมืองในประเทศเบลเยียม ทางตอนกลางค่อนไปทางตะวันตกเฉียงเหนือของประเทศ ในมณฑลฟลานเดอร์ตะวันออก เป็นที่รู้จักเรื่องมีจัตุรัสการค้าใหญ่ที่สุดในเบลเยียม ที่มีต้นคริสต์มาสและไข่อีสเตอร์ที่ใหญ่ที่สุดในยุโรป
เมืองในประเทศเบลเยียม
ทะเลทรายคาลาฮารี

ทะเลทรายคาลาฮารี (Kalahari Desert) เป็นทะเลทรายในทวีปแอฟริกาใต้ มีเนื้อที่ 900,000 ตร.กม. (350,000 ตร.ไมล์) ครอบคลุมพื้นที่ในประเทศบอตสวานา และบางส่วนของประเทศแอฟริกาใต้และนามิเบีย มีปริมาณน้ำฝนน้อยมาก ในฤดูร้อนมีอุณหภูมิสูงมาก มีปริมาณน้ำฝนราว 3–7.5 นิ้ว (76–190 มม.) ต่อปี
จากการที่มีพอมีฝนตกอยู่บ้าง ทำให้ทะเลทรายคาลาฮารี ได้ชื่อว่าเป็นทะเลทรายที่อุดมสมบูรณ์และเปียกชื้นที่สุดของแอฟริกา มีสัตว์ป่าอาศัยอยู่มาก สภาพภูมิประเทศเป็นทุ่งหญ้าสลับกับต้นไม้ มีลักษณะคล้ายทุ่งสะวันนา ในอดีตทะเลทรายคาลาฮารีเคยมีพื้นที่กว้างขวางไปจรดถึงทะเลทรายสะฮาราทางตอนเหนือ ปัจจุบันอุณหภูมิในช่วงเวลากลางวันที่แดดร้อนจัดอาจสูงได้ถึง 70 องศาเซลเซียสบนพื้นดิน และในเวลากลางคืนก็มีอุณหภูมิถึงขั้นติดลบ
== อ้างอิง ==
==แหล่งข้อมูลอื่น==
ทะเลทรายในประเทศบอตสวานา
ทะเลทรายในประเทศแอฟริกาใต้
ทะเลทรายในประเทศนามิเบีย
ทางแยกต่างระดับศรีนครินทร์

ทางแยกต่างระดับศรีนครินทร์ เป็นทางแยกต่างระดับแห่งหนึ่งในพื้นที่เขตสวนหลวง กรุงเทพมหานคร เป็นจุดตัดระหว่างถนนศรีนครินทร์ ทางพิเศษศรีรัช ถนนพระราม 9 และทางหลวงพิเศษหมายเลข 7 และนอกจากนี้ ทางแยกต่างระดับศรีนครินทร์เป็นทางแยกต่างระดับรูปดอกจิก (Cloverleaf) อีกแห่งหนึ่งในประเทศไทย ในช่วงแรกของการเปิดใช้ทางหลวงพิเศษหมายเลข 7 ทางแยกต่างระดับแห่งนี้เคยเป็นทางแยกสัญญาณไฟจราจรระดับพื้นดิน ภายหลังมีการก่อสร้างทางแยกต่างระดับโดยความร่วมมือกันระหว่างกรมทางหลวง การทางพิเศษแห่งประเทศไทย (ทางพิเศษศรีรัช ส่วน D) และกรุงเทพมหานคร (ถนนพระราม 9)
== รูปแบบของทางแยกต่างระดับ ==
สะพานข้ามทางหลวงจากทางพิเศษศรีรัช และถนนพระราม 9 มุ่งไปยังทางหลวงพิเศษหมายเลข 7 และมีทางเลี้ยวไปยังถนนศรีนครินทร์ ทิศทางมุ่งหน้าบางนา
สะพานข้ามทางหลวงจากทางหลวงพิเศษหมายเลข 7 มุ่งไปยังทางพิเศษศรีรัช และถนนพระราม 9 รวมทั้งมีทางเลี้ยวไปยังถนนศรีนครินทร์ ทิศทางมุ่งหน้าบางกะปิ
ถนนระดับดินของถนนศรีนครินทร์ ทิศทางมุ่งหน้าบางกะปิและมีทางเลี้ยวไปยังทางหลวงพิเศษหมายเลข 7 ทิศทางมุ่งหน้าชลบุรี
ถนนระดับดินของถนนศรีนครินทร์ ทิศทางมุ่งหน้าบางนาและมีทางเลี้ยวไปยังถนนพระราม 9 ทิศทางมุ่งหน้าห้วยขวาง-ดินแดง
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานเข้าหาถนนโดยตรง
ศรีนครินทร์
ศรีนครินทร์
เอเบอร์ฮาร์ท เมล

เอเบอร์ฮาร์ท เมล (Eberhard Mehl; 20 เมษายน ค.ศ. 1935 – 29 มีนาคม ค.ศ. 2002) เป็นนักฟันดาบสากลชาวเยอรมัน เขาได้รับรางวัลเหรียญทองแดงในการแข่งขันทีมฟอยล์ในโอลิมปิกฤดูร้อน 1960 นอกจากนี้ เขายังเป็นผู้ฝึกสอนฟันดาบสากล ซึ่งนักเรียนที่ประสบความสำเร็จมากที่สุดของเขาคือ เด็นนิส เบาเออร์ และวีระเดช โค๊ธนี โดยทั้งสองต่างได้รับเหรียญทองแดงในโอลิมปิกฤดูร้อน 2000
== อ้างอิง ==
== แหล่งข้อมูลอื่น ==
Kothny gewinnt Bronze bei den Asienmeisterschaften 
Porträt des Fechters und Trainers 
นักฟันดาบสากลชาวเยอรมัน
นักกีฬาโอลิมปิกทีมชาติเยอรมัน
ผู้เข้าแข่งขันโอลิมปิกฤดูร้อน 1960
ผู้เข้าแข่งขันโอลิมปิกฤดูร้อน 1964
นักกีฬาเหรียญทองแดงโอลิมปิก
ผู้ฝึกสอนฟันดาบสากล
มลิกา กันทอง

มลิกา กันทอง  (เกิดวันที่ 8 มกราคม พ.ศ. 2530) ที่อำเภอโพธิ์ทอง จังหวัดอ่างทองเป็นอดีตนักกีฬาวอลเลย์บอลหญิงทีมชาติไทย ตำแหน่งบอลโค้ง เป็นหนึ่งในนักวอลเลย์บอลทีมชาติไทยที่ได้เล่นวอลเลย์บอลอาชีพในต่างประเทศ ปัจจุบันเล่นให้กับทีม สโมสรวอลเลย์บอลสุพรีม ชลบุรี สถิติความแรงบอล 96.94km/h
== ประวัติ ==
มลิกามีมารดาชื่อ เสทื้อน กันทอง
มลิกา กันทอง มีชื่อเล่นว่า ปู เกิดเมื่อวันที่ 8 มกราคม พ.ศ. 2530 จบการศึกษาปริญญาตรี จากคณะวิทยาศาสตร์และเทคโนโลยี มหาวิทยาลัยรัตนบัณฑิต ส่วนเส้นทางสู่วงการวอลเลย์บอลนั้น มลิกาได้รู้จักกีฬาวอลเลย์บอลครั้งแรก เมื่อตอนอายุ 12 ปี ขณะกำลังเรียนอยู่ชั้น ป.6 จากนั้นในช่วงมัธยม มลิกาได้รับการฝึกซ้อมวอลเลย์บอลจาก 2 โรงเรียน ได้แก่ โรงเรียนกีฬาสุพรรณบุรี และโรงเรียนอุลิตไพบูลย์ จ.ชัยนาท จนทำให้ฝีมือเริ่มพัฒนามากขึ้น และขณะที่เรียนอยู่ชั้น ม.4 ก็ได้รับการคัดเลือกเป็นตัวแทนยุวชนทีมชาติไทย เพื่อลงแข่งชิงแชมป์อาเซียนกับชิงแชมป์เอเชีย
==สโมสร==
Tan Hao (2006–2007)
เฟดเดอร์บรอย (2008 - 2009)
Ereğli Belediye (2009-2010)
Fujian Xi Meng Bao (2010–2011)
ช้าง (2010- 2011)
อิกติซาดชิ บากู (2012–2013)
จาการ์ตา เพอตามินา (2013–2014)
ซัยโจเด็นกิ-นครนนทบุรี (2011–2014)
ไทยเดนมาร์ค-หนองเรือ (2015)
อาเซอร์ยอล บากู (2015-2016)
อาเซอร์เรล บากู (2016-2017)
สุพรีม-ชลบุรี (2017 - 2018)
นครราชสีมา (2018 - 2019)
ไดมอนด์ฟู้ด (2019 - 2021)
สุพรีม-ชลบุรี (2021-ปัจจุบัน)
==รางวัล==
"เสิร์ฟยอดเยี่ยม" วอลเลย์บอลหญิงเวิลด์แกรนด์แชมป์เปี้ยนคัพ 2009
== ผลงาน ==
=== ซีเกมส์ ===
2007 : Med 1.png เหรียญทอง
2009 : Med 1.png เหรียญทอง
2011 : Med 1.png เหรียญทอง
2013 : Med 1.png เหรียญทอง
=== เอเชียนเกมส์ ===
2014 : Med 3.png เหรียญทองแดง
2018 : Med 2.png เหรียญเงิน
=== วอลเลย์บอลชิงแชมป์เอเชีย ===
2007 : Med 3.png เหรียญทองแดง
2009 : Med 1.png เหรียญทอง
2013 : Med 1.png เหรียญทอง
2015 : Med 3.png เหรียญทองแดง
=== เอเชียนคัพ ===
2008 : Med 3.png เหรียญทองแดง
2010 : Med 2.png เหรียญเงิน
2012 : Med 1.png เหรียญทอง
=== เวิลด์กรังด์ปรีซ์ ===
2006 : อันดับ 10
2007 : ไม่ได้เข้าร่วมการแข่งขัน เนื่องจากติดแข่งขันกีฬามหาวิทยาลัยโลกฤดูร้อน 2007 ณ กรุงเทพมหานคร
2008 : อันดับ 11
2009 : อันดับ 8
2010 : อันดับ 10
2011 : อันดับ 6
2012 : อันดับ 4
2013 : อันดับ 13
2014 : อันดับ 11
2015 : อันดับ 9
2016 : อันดับ 6
=== เวิลด์แกรนด์แชมเปียนคัพ ===
2009 : อันดับ 6
2013 : อันดับ 5
=== วอลเลย์บอลรอบคัดเลือกโอลิมปิก ===
2016 : ไม่ผ่านการคัดเลือกเนื่องจากมีการโกงคะแนนกันเกิดขึ้นจึงทำให้ทีมไทยพ่ายแพ้ทีมญี่ปุ่น
== เครื่องราชอิสริยาภรณ์ ==
พ.ศ. 2556 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.)
พ.ศ. 2553 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นตติยดิเรกคุณาภรณ์ (ต.ภ.)
== อ้างอิง ==
==แหล่งข้อมูลอื่น==
นักวอลเลย์บอลหญิงชาวไทย
ตัวตบตรงข้ามวอลเลย์บอล
ผู้ได้รับเครื่องราชอิสริยาภรณ์ ต.ภ.
ผู้ได้รับเครื่องราชอิสริยาภรณ์ ต.ช.
ผู้เล่นสโมสรวอลเลย์บอลนครนนท์
ผู้เล่นสโมสรวอลเลย์บอลไทย-เดนมาร์ค หนองเรือ
ผู้เล่นสโมสรวอลเลย์บอลอิกติซาดชิ บากู
ผู้เล่นสโมสรวอลเลย์บอลอาเซอร์ยอล บากู
ผู้เล่นสโมสรวอลเลย์บอลสุพรีม ชลบุรี
ผู้เล่นสโมสรวอลเลย์บอลหญิงนครราชสีมา
ผู้เล่นสโมสรวอลเลย์บอลไดมอนด์ฟู้ด
นักกีฬาเหรียญทองแดงเอเชียนเกมส์ชาวไทย
บุคคลจากอำเภอโพธิ์ทอง
PSR B1620-26 b

PSR B1620-26 b เป็นดาวเคราะห์นอกระบบ อยู่ห่างจากโลกประมาณ 12,400 ปีแสง โดยอยู่ในกลุ่มดาวแมงป่อง โดยชื่อเล่นอย่างเป็นทางการ คือ "เมธูเสลาห์" และ "ปฐมดาวเคราะห์" ดาวเคราะห์ดวงนี้เป็นดาวเคราะห์รอบดาวคู่ วงโคจรรอบดาวทั้งสองของ ดาวPSR B1620-26 เป็นดาวเคราะห์นอกระบบที่มีอายุมากที่สุดที่ค้นพบในปัจจุบัน เชื่อว่ามีอายุประมาณ 12.7 พันล้านปี
== ดูเพิ่ม ==
51 ม้าบิน บี
ดาวเคราะห์พัลซาร์
PSR B1257+12
== อ้างอิง ==
== แหล่งข้อมูลอื่น ==
ดาวเคราะห์นอกระบบที่ค้นพบในปี พ.ศ. 2536
ดาวเคราะห์นอกระบบ
ดาวเคราะห์ก๊าซยักษ์
ดาวเคราะห์พัลซาร์
กลุ่มดาวแมงป่อง
ดาวเคราะห์นอกระบบที่ตรวจพบแบ่งตามการกำหนดเวลา
ดาวเคราะห์รอบดาวคู่
วัตถุทางดาราศาสตร์ที่ค้นพบในปี พ.ศ. 2536
ปาร์เลอามงแปร์

"ปาร์เลอามงแปร์" (Parler à mon père แปลว่า พูดคุยกับพ่อฉัน) เป็นซิงเกิลแรกของเซลีน ดิออน จากอัลบั้ม ซ็องซาต็องดร์ อัลบั้มภาษาฝรั่งเศสที่มีแผนออกจำหน่ายในวันที่ 5 พฤศจิกายน พ.ศ. 2555
"ปาร์เลอามงแปร์" เป็นผลงานการประพันธ์ของฌัก เวเนรูโซ (Jacques Vénéruso) ซึ่งอำนวยการผลิตร่วมกับแพทริก แฮมพาร์ตโซเมียน (Patrick Hampartzoumian) ตัวอย่างเพลงความยาว 30 วินาทีได้ออกเผยแพร่ทางเว็บไซต์ของเซลีนในวันที่ 29 มิถุนายน พ.ศ. 2555 เผยแพร่ทั้งเพลงในวันที่ 1 กรกฎาคม พ.ศ. 2555 และออกจำหน่ายในรูปแบบดิจิทัลซิงเกิลในวันที่ 2 กรกฎาคม พ.ศ. 2555
มิวสิกวิดีโอออกเผยแพร่ครั้งแรกผ่านเว็บไซต์ของเซลีนเมื่อวันที่ 6 กันยายน พ.ศ. 2555 โดย Thierry Vergnes ผู้กำกับชาวฝรั่งเศส ถ่ายทำ ณ ลาสเวกัสและหุบเขามรณะ ด้วยสภาพภูมิอากาศที่อุณหภูมิกว่า 50 องศาเซลเซียส จึงมีการใช้นักแสดงแทนในบางฉากที่ถ่ายทำในทะเลทรายของเนวาดาแทนเซลีน
มิวสิกวิดีโอเริ่มการนำเสนอด้วยกลอนของอังเจลุส ซีเลซีอุส (Angelus Silesius) กวีชาวเยอรมันว่า "อันวิญญาณบริสุทธิ์ประดุจแก้ว ส่วนแสงแพร้วพรายงามคือความรัก" (L'âme est un cristal, et l'amour, sa lumière) เซลีนสวมชุดสีขาวออกแบบโดยเอลี ซาบ (Elie Saab) นักออกแบบเสื้อชาวเลบานอน เดินไปตามทางอย่างไรจุดหมาย ซึ่งมีฉากเกี่ยวกับเด็กหญิงเดินทางไปยังหลุมฝังศพพ่อของเธอ
"ปาร์เลอามงแปร์" มีเนื้อหาเกี่ยวกับพ่อของเซลีนซึ่งเสียชีวิตในวันที่ 30 พฤศจิกายน พ.ศ. 2546 เธอกล่าวว่าพ่อเธอเป็นแฟนเพลงอันดับหนึ่งของเธอ เธอคิดถึงพ่อทุกวันและรู้ว่าพ่อเธออยู่กับเธอเสมอ มองดูเธอและลูกของเธอ
== ชาร์ต ==
{|class="wikitable sortable"
!align="left"|ชาร์ต (พ.ศ. 2555)
!align="center"|อันดับสูงสุด
|-
| align="left"|Belgian Flanders Ultratip Chart
| align="center"|12
|-
| align="left"|Belgian Wallonia Singles Chart
| align="center"|11
|-
| align="left"|Canadian AC Chart
| align="center"|29
|-
| align="left"|Canadian Hot 100
| align="center"|53
|-
| align="left"|French Singles Chart
| align="center"|8
|-
| align="left"|Quebec Adult Contemporary Chart
| align="center"|1
|-
| align="left"|Quebec Top 5 BDS
| align="center"|1
|-
| align="left"|Quebec Radio Correspondents Chart
| align="center"|3
|-
|}
== อ้างอิง ==
เพลงของเซลีน ดิออน
ซิงเกิลในปี พ.ศ. 2555
เพลงภาษาฝรั่งเศส
ซูชิ (เมือง)

ซูชิ  เป็นนครในจังหวัดคานางาวะ ประเทศญี่ปุ่น ในปี ค.ศ. 2012 มีจำนวนประชากร 58,087 คน
== ภูมิศาสตร์ ==
ซูชิตั้งอยู่ส่วนต้นคาบสมุทรมิอูระ ติดกับอ่าวซางามิ มหาสมุทรแปซิฟิก ตั้งอยู่บนดินตะกอนแม่น้ำทาโงเอะ ล้อมรอบไปด้วยเนินเขาขนาดเล็กและสูงชัน
=== เทศบาลข้างเคียง ===
นครคามากูระ
นครโยโกซูกะ
เขตคานาซาวะ นครโยโกฮามะ
เมืองฮายามะ
== แหล่งข้อมูลอื่น ==
เว็บไซต์ทางการ 
นครในจังหวัดคานางาวะ
รัฐชาโก

ชาโก (Chaco) เป็นรัฐทางตะวันออกเฉียงเหนือของประเทศอาร์เจนตินา มีพื้นที่ 99,633 ตารางกิโลเมตร (38,469 ตร.ไมล์) มีประชากร 1,055,259 คน ใน ค.ศ. 2010 เป็นรัฐที่มีพื้นที่อันดับ 12 และมีประชากรมากเป็นอันดับ 9 ในบรรดารัฐต่าง ๆ ของอาร์เจนตินา รัฐชาโกติดกับรัฐซัลตาและรัฐซานเตียโกเดลเอสเตโรทางทิศตะวันตก ติดกับรัฐฟอร์โมซาทางทิศเหนือ ติดกับรัฐกอร์ริเอนเตสทางทิศตะวันออก และติดกับรัฐซานตาเฟทางทิศใต้ นอกจากนั้นยังติดกับจังหวัดเญเอมบูกูของประเทศปารากวัย เมืองหลวงของรัฐคือเมืองเรซิสเตนเซีย
== อ้างอิง ==
ชาโก
ธงราชวงศ์ชิง

ธงของราชวงศ์ชิง มีชื่อเรียกว่า "ธงมังกรเหลือง" (黃龍旗) เป็นธงสี่เหลี่ยมผืนผ้าสีเหลือง กลางธงมีรูปมังกรห้าเล็บสีน้ำเงิน บริเวณมุมธงบนด้านคันธงตรงเหนือปากมังกรมีรูปไข่มุกสีแดง  ถือกันว่าธงนี้ธงชาติจีนแบบแรกสุดในประวัติศาสตร์
ราชวงศ์ชิงเป็นราชวงศ์จักรพรรดิที่ปกครองประเทศจีนลำดับสุดท้าย สถาปนาเมื่อ ค.ศ. 1644 และถูกโค่นล้มด้วยการปฏิวัติซินไฮ่ในปี ค.ศ. 1912 ลักษณะของธงดังที่ปรากฏข้างต้นนี้เป็นแบบที่ใช้อยู่ระหว่าง ค.ศ. 1890 - 1912 โดยดัดแปลงจากธงสีเหลืองของกองทัพแปดกองธง ทั้งนี้ สีเหลืองเป็นสีของจักรพรรดิจีนตั้งแต่สมัยโบราณ อนึ่งยังเป็นสีที่หมายถึงชนเผ่าแมนจูด้วย ส่วนมังกรห้าเล็บเป็นสัญลักษณ์ของพระราชอำนาจของจักรพรรดิ
== ประวัติ ==

ประวัติของการกำหนดธงชาติจีนในยุคราชวงศ์ชิงสามารถสืบย้อนไปได้ราวปี ค.ศ. 1856 ในเวลานั้นได้เกิดกรณีเรือแอโรว์ ซึ่งมีสาเหตุจากเรือสินค้าจีนได้ชักธงเรือของต่างประเทศ (อังกฤษ) ขึ้นท้ายเรือของตน เนื่องจากในเวลานั้นประเทศจีนยังไม่มีธงสัญลักษณ์ของชาติอย่างเป็นทางการ  ต่อมาในปี ค.ศ. 1862 กะลาสีเรือของจักรพรรดินาวีต้าชิงและราชนาวีอังกฤษได้รบกันในแม่น้ำแยงซีเกียง  เพื่อเป็นการตอบสนองคำชี้แจงของราชนาวีอังกฤษในเรื่อการไม่อาจแยกแยะเรือของจีนออกจากเรือของชาติอื่นได้  เจ้าชายก่ง (ก่งชินหวัง - 恭親王) จึงกระตุ้นให้เจิง กว๋อฟาน (曾國藩) สร้างธงราชการสำหรับรัฐบาลราชวงศ์ชิงขึ้น และแนะนำให้ใช้ธงมังกรพื้นเหลือง ซึ่งมีใช้อยู่ในแปดกองธงของแมนจู และ กองทัพต้าชิง ในเวลานั้น  เจิง กว๋อฟานจึงเอาแบบธงดังกล่าวซึ่งเป็นรูปสี่เหลี่ยมจัตุรัส มาตัดออกมุมหนึ่งให้เป็นรูปสามเหลี่ยมเพื่อให้แตกต่างจากธงเดิม และได้ใช้ในราชการระหว่าง ค.ศ. 1862 - 1889 โดยเป็นการเฉพาะในวงราชการและกองทัพเรือจีนเท่านั้น เรือของพลเรือนทั่วไปไม่สามารถใช้ได้ และ ไม่มีการกำหนดให้ธงนี้เป็นธงชาติแต่อย่างใด อย่างไรก็ตามในโอกาสทางการทูตหรือการแสดงนิทรรศการนานาชาติ ก็ได้มีการใช้ธงรูปสามเหลี่ยมดังกล่าวเป็นสัญลักษณ์แทนประเทศจีนเช่นกัน  ภายหลังจึงได้แก้แบบให้เป็นรูปสี่เหลี่ยมผืนผ้าในปี ค.ศ. 1890 และใช้สืบมาจนกระทั่งสิ้นสุดการปกครองของราชวงศ์ชิง
== อ้างอิง ==
ธงชาติในอดีต
ธงชาติจีน
ราชวงศ์ชิง
ดราก้อนบอล Z ศึกสงครามเทพเจ้า

ดราก้อนบอล Z ศึกสงครามเทพเจ้า (ドラゴンボールＺ　神と神 ＢＡＴＴＬＥ ＯＦ ＧＯＤＳ; Dragon Ball Z: Battle of Gods) เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย มาซาฮิโร โฮโซดะ ภาพยนตร์มีกำหนดเปิดตัวที่ประเทศญี่ปุ่นในวันที่ 30 มีนาคม ค.ศ. 2013  ซึ่งเทรลเลอร์ชุดแรกที่จัดฉายได้รับความสนใจจากผู้ชม 178 ประเทศทั่วโลกเป็นอย่างสูง ทั้งใน ประเทศญี่ปุ่น, สหรัฐอเมริกา, บราซิล, เม็กซิโก, ฝรั่งเศส, ชิลี, อาร์เจนตินา, เปรู, สเปน และสหราชอาณาจักร
== การสร้างและการเปิดตัว ==
ภาพยนตร์ชุดนี้นำเสนอเหตุการณ์ ดราก้อนบอล Z ที่เกิดขึ้นในช่วงตอนที่ 517 และ 518 ภายหลังจากศึกจอมมารบู ในช่วงระยะเวลา 10 ปี และมีการปรากฏตัวของตัวละครอย่าง ซุน โกคู, คุริริน, พิคโกโร่ และเบจิต้าในภาพยนตร์ดังกล่าว โดยเนื้อหาจะสอดคล้องกับประวัติศาสตร์ที่เกิดขึ้น เว็บไซต์ทางการได้เปิดตัวเทรลเลอร์ชุดแรกในวันที่ 8 สิงหาคม ค.ศ. 2012 
== อ้างอิง ==
== แหล่งข้อมูลอื่น ==
ภาพยนตร์แอนิเมชันดราก้อนบอล
ภาพยนตร์โดยโทเอแอนิเมชัน
ภาพยนตร์อนิเมะที่ออกฉายในปี พ.ศ. 2556
ภาพยนตร์อนิเมะที่มีผลต่อเนื้อเรื่องหลัก
เฌราร์ อูลีเย

เฌราร์ อูลีเย (Gérard Houllier, ; 3 กันยายน ค.ศ. 1947 – 14 ธันวาคม ค.ศ. 2020) เป็นอดีตนักฟุตบอลและผู้จัดการทีมชาวฝรั่งเศส เขาได้อยู่ร่วมกับสโมสรต่าง ๆ ในฐานผู้จัดการทีมกับปารีแซ็ง-แฌร์แม็ง, แอร์เซล็องส์ และลิเวอร์พูล เขานำลิเวอร์พูลคว้าแชมป์เอฟเอคัพ, ลีกคัพ, เอฟเอคอมมูนิตีชีลด์, ยูฟ่าคัพ และยูฟ่าซูเปอร์คัพในปี ค.ศ. 2001 จากนั้นเขาก็นำลียงได้แชมป์ลีกเอิง 2 สมัยในฤดูกาล 2005-06 และ 2006-07 นอกจากนี้อูลีเยยังเคยเป็นอดีตผู้จัดการทีมของฟุตบอลทีมชาติฝรั่งเศสในปี 1992 ถึง 1993 และเขาถือว่าเป็นหนึ่งในผู้จัดการทีมชาวฝรั่งเศสที่มีการจัดทีมที่ยอดเยี่ยมและประสบความสำเร็จมากที่สุด โดยมีอาร์แซน แวงแกร์ และดีดีเย เดช็อง ที่มีผลงานใกล้เคียงในการเป็นผู้จัดการทีมกับเขา
==เกียรติประวัติ==
===ผู้จัดการทืม===
ปารีแซ็ง-แฌร์แม็ง
ลีกเอิง (1): 1985–86
ฝรั่งเศส U18
ยูฟ่ายูโรเปียน U 19 แชมเปียนส์ชิพ (1): 1996
ลิเวอร์พูล
เอฟเอคัพ (1): 2000–01
ลีกคัพ (1): 2000–01, 2002–03
เอฟเอคอมมูนิตีชีลด์ (1) : 2001
ยูฟ่าคัพ (1): 2000–01
ยูฟ่าซูเปอร์คัพ (1): 2001
ลียง
ลีกเอิง (2): 2005–06, 2006–07
ทรอเฟเดช็องปียง (2): 2005, 2006
== อ้างอิง ==
==แหล่งข้อมูลอื่น==
Profile, stats and pictures of Gerard Houllier
LFC Online profile
Manager profile at LFChistory.net 
Gérard Houllier – Nomination FFF Role 
นักฟุตบอลชาวฝรั่งเศส
ผู้จัดการทีมฟุตบอลชาวฝรั่งเศส
ผู้จัดการทีมสโมสรฟุตบอลลิเวอร์พูล
ผู้เล่นในลีกเอิง
ผู้ได้รับเครื่องราชอิสริยาภรณ์โอบีอี
ผู้จัดการทีมในชุดชนะเลิศเอฟเอคัพ
ผู้จัดการทีมในชุดชนะเลิศยูฟ่ายูโรปาลีก
บุคคลจากจังหวัดปาดกาแล
กวางไอริช

กวางไอริช หรือ กวางยักษ์ (Megaloceros giganteus) เป็นสัตว์เลี้ยงลูกด้วยนมที่สูญพันธ์เมื่อประมาณ 11,700 ปีก่อน ซึ่งเคยอาศัยอยู่ในแถบทวีปยุโรป และทวีปเอเชีย (จากการขุดพบซากฟอสซิล) ลำตัวสูง 2 เมตร ความกว้างของเขา 4 เมตร อาศัยอยู่กันเป็นฝูง ระดับดีเอ็นเอที่รักษาไว้ได้อยู่ที่ 3/5 สัตว์ที่น่าอุ้มบุญได้คือกวาง แต่ความเหมาะสมอยู่แค่ 2/5 เพราะขนาดต่างกัน
== อ้างอิง ==
กวางยุคก่อนประวัติศาสตร์
มหสัตว์ของทวีปยูเรเซีย
กลีเซอ 581 อี

กลีเซอ 581 อี (Gliese 581 e) หรือ Gl 581 e เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่สี่ที่ถูกค้นพบในระบบดาวเคราะห์กลีเซอ 581 โดยเป็นดาวเคราะห์ดวงแรกในระบบดาวเคราะห์กลีเซอ 581
ดาวเคราะห์ที่ถูกค้นพบในหอดูดาวเจนีวา โดยทีมงานโดย มิเชล เมเยอร์ โดยเขาใช้อุปกรณ์ HARPS บนกล้องโทรทรรศน์ยุโรปใต้หอ 3.6 เมตร (140 นิ้ว) ในหอดูดาวลาซียา ประเทศชิลี และเขาได้ประกาศการค้นพบดาวเคาระห์นี้เมื่อวันที่ 21 เมษายน ค.ศ. 2009
== อ้างอิง ==
== แหล่งข้อมูลอื่น ==
Lightest exoplanet yet discovered  European Southern Observatory press release
Scientists discover a nearly Earth-sized planet
Publications at Exoplanet.eu 
ดาวเคราะห์คล้ายโลก
กลุ่มดาวคันชั่ง
ดาวเคราะห์นอกระบบที่ค้นพบในปี พ.ศ. 2552
ดาวเคราะห์นอกระบบ
กลีเซอ 581
ซูเปอร์เอิร์ธ
ดาวเคราะห์นอกระบบที่ตรวจพบโดยวิธีวัดความเร็วแนวเล็ง
เคปเลอร์-11

เคปเลอร์-11 เป็นดาวที่คล้ายแสงแดดมีขนาดใหญ่กว่าดวงอาทิตย์เล็กน้อยกว่า อยู่ในกลุ่มดาวหงส์ อยู่ห่างจากโลกประมาณ 2,005 ปีแสง มันตั้งอยู่ภายในเขตของวิสัยทัศน์ของยานอวกาศเคปเลอร์
== อ้างอิง ==
== แหล่งข้อมูลอื่น ==
Official release: NASA's Kepler Spacecraft Discovers Extraordinary New Planetary System 
YouTube: Animation of Kepler-11 planetary system
Kepler 11 Planetary System with Orbits and Planet Sizes
ระบบดาวเคราะห์
กลุ่มดาวหงส์